**ΠΡΟΚΗΡΥΞΗ 3 ΘΕΣΕΩΝ ΑΜΕΙΒΟΜΕΝΩΝ ΕΡΕΥΝΗΤΩΝ**

**ΣΤΟ ΕΡΓΑΣΤΗΡΙΟ ΕΦΑΡΜΟΣΜΕΝΗΣ ΥΔΡΑΥΛΙΚΗΣ ΤΟΥ ΕΜΠ**

Το Εργαστήριο Εφαρμοσμένης Υδραυλικής του Εθνικού Μετσόβιου Πολυτεχνείου πρόκειται να προκηρύξει 3 θέσεις αμειβόμενων ερευνητών στις ακόλουθες επιστημονικές περιοχές:

1. **Διαχείριση πλημμυρών.**
2. **Φυσικές (περιβαλλοντικές) μέθοδοι (nature-based methods) διαχείρισης πλημμυρών.**
3. **Βέλτιστη διαχείριση νερών σε νησιά.**

**Απαιτούμενα προσόντα**

1. Πτυχίο ή/και μεταπτυχιακός τίτλος σπουδών, στον οποίο περιλαμβάνεται το αντικείμενο της Διαχείρισης Υδατικών Πόρων ή/και Υδραυλικής, όπως Πολιτικού Μηχανικού, Αγρονόμου & Τοπογράφου Μηχανικού, Γεωλόγου ή συναφούς αντικειμένου.
2. Πολύ καλή γνώση της Αγγλικής γλώσσας.

**Πρόσθετα προσόντα**

1. Γνώσεις ή/και εμπειρία στη διαχείριση των πλημμυρών.
2. Γνώσεις ή/και εμπειρία στη διαχείριση των υδατικών πόρων και την κλιματική αλλαγή.
3. Γνώσεις ή/και εμπειρία σε θέματα υπολογιστικής υδραυλικής, χρήση προγραμμάτων υπολογισμού (π.χ. HECRAS).

**Άλλες πληροφορίες**

Η ερευνητική απασχόληση έχει αρχική διάρκεια 18 μήνες, μπορεί να αρχίσει άμεσα (Οκτώβριος 2022) και μπορεί να συνδυαστεί με:

1. μεταπτυχιακές σπουδές,
2. εκπόνηση διπλωματικής εργασίας ή
3. εκπόνηση διδακτορικής διατριβής στο ΕΜΠ.

Παρακαλούνται όσες/όσοι ενδιαφέρονται να αποστείλουν άμεσα (και το αργότερο μέχρι τις 28.09.2022) βιογραφικό σημείωμα ηλεκτρονικά στα emails: abloutsos@mail.ntua.gr και stamou@mail.ntua.gr.

**Επικοινωνία - Πληροφορίες: Εργαστήριο Εφαρμοσμένης Υδραυλικής**

Δρ. Α. Μπλούτσος, 210-7722801

Καθηγητής Α. Στάμου, 210-7722809, 6936 718 922